ประกาศกระทรวงสาธารณสุขเรื่องกำหนดหลักเกณฑ์วิธีการ และเงื่อนไข ในการได้มาซึ่งผู้เชี่ยวชาญ องค์กรผู้เชี่ยวชาญหน่วยงานของรัฐหรือองค์กรเอกชนทั้งในประเทศและต่างประเทศเพื่อทำหน้าที่ในการประเมินเอกสารทางวิชาการผลิตภัณฑ์อาหารพ.ศ. ๒๕๖๑ โดยที่เป็นการสมควรกำหนดหลักเกณฑ์วิธีการ และเงื่อนไข ในการได้มาซึ่งผู้เชี่ยวชาญองค์กรผู้เชี่ยวชาญ หน่วยงานของรัฐหรือองค์กรเอกชนทั้งในประเทศและต่างประเทศ เพื่อทำหน้าที่ในการประเมินเอกสารทางวิชาการผลิตภัณฑ์อาหารเพื่อประกอบการพิจารณาอนุญาตให้เกิดความคล่องตัวและมีประสิทธิภาพมากยิ่งขึ้นอาศัยอำนาจตามความในข้อ๒ ข้อ ๔ (๑) และข้อ ๔ วรรคสาม ของคำสั่งหัวหน้าคณะรักษาความสงบแห่งชาติ ที่๗๗/๒๕๕๙ เรื่อง การเพิ่มประสิทธิภาพในกระบวนการพิจารณาอนุญาตผลิตภัณฑ์สุขภาพลงวันที่ ๒๗ ธันวาคม พ.ศ. ๒๕๕๙ รัฐมนตรีว่าการกระทรวงสาธารณสุขโดยคำแนะนำของคณะกรรมการอาหารในการประชุมครั้ง ๔ - ๔/๒๕๖๐ เมื่อ ๑๐ เมษายน ๒๕๖๐ จึงได้ออกประกาศไว้ ดังต่อไปนี้ข้อ ๑[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ ในประกาศนี้ผู้เชี่ยวชาญหมายความว่า บุคคลธรรมดาที่ได้รับการขึ้นบัญชีจากสำนักงานคณะกรรมการอาหารและยาเพื่อทำหน้าที่ในการประเมินเอกสารทางวิชาการมาประกอบกระบวนการพิจารณาอนุญาตผลิตภัณฑ์อาหารองค์กรผู้เชี่ยวชาญหมายความว่า นิติบุคคล หรือองค์กร หรือสภาวิชาชีพตามกฎหมายว่าด้วยการนั้นและให้รวมถึงหน่วยงานหรือองค์กรที่จัดตั้งโดยสภาวิชาชีพด้วย ที่ได้รับการขึ้นบัญชีจากสำนักงานคณะกรรมการอาหารและยาเพื่อทำหน้าที่ในการประเมินเอกสารทางวิชาการมาประกอบกระบวนการพิจารณาอนุญาตผลิตภัณฑ์อาหารหน่วยงานของรัฐหมายความว่า ส่วนราชการ รัฐวิสาหกิจ องค์การมหาชน มหาวิทยาลัยในกำกับของรัฐและหน่วยงานอื่นของรัฐ รวมทั้งสถาบันภายใต้มูลนิธิที่จัดตั้งโดยส่วนราชการที่ได้รับการขึ้นบัญชีจากสำนักงานคณะกรรมการอาหารและยา เพื่อทำหน้าที่ในการประเมินเอกสารทางวิชาการมาประกอบกระบวนการพิจารณาอนุญาตผลิตภัณฑ์อาหารองค์กรเอกชนหมายความว่า นิติบุคคลที่ไม่ใช่หน่วยงานของรัฐ ที่จัดตั้งขึ้นตามประมวลกฎหมายแพ่งและพาณิชย์สถาบันการศึกษาเอกชนตามกฎหมายว่าด้วยสถาบันอุดมศึกษาเอกชนที่ได้รับการขึ้นบัญชีจากสำนักงานคณะกรรมการอาหารและยาเพื่อทำหน้าที่ในการประเมินเอกสารทางวิชาการมาประกอบกระบวนการพิจารณาอนุญาตผลิตภัณฑ์อาหารเลขาธิการหมายความว่า เลขาธิการคณะกรรมการอาหารและยาสำนักงานหมายความว่า สำนักงานคณะกรรมการอาหารและยาข้อ ๓ กำหนดให้ผู้เชี่ยวชาญองค์กรผู้เชี่ยวชาญ หน่วยงานของรัฐ หรือองค์กรเอกชนทำหน้าที่ประเมินเอกสารทางวิชาการเพื่อนำผลมาประกอบกระบวนการพิจารณาอนุญาตในด้านต่างๆ ดังนี้(๑)คุณภาพ มาตรฐาน หรือความปลอดภัยของอาหาร(๒)คุณภาพ มาตรฐาน ความปลอดภัย หรือเงื่อนไขการใช้วัตถุเจือปนอาหาร(๓)คุณภาพ มาตรฐาน ความปลอดภัย หรือเงื่อนไขการใช้วัสดุที่ใช้ทำภาชนะบรรจุอาหาร(๔)ความเหมาะสมของกรรมวิธีการผลิต เทคโนโลยีการผลิต เครื่องมือเครื่องจักรและอุปกรณ์ที่ใช้ในกระบวนการผลิตอาหาร(๕)การกล่าวอ้างคุณประโยชน คุณภาพ หรือสรรพคุณของผลิตภัณฑ์อาหาร เพื่ออ้างประโยชน์ในทางโภชนาการหรือทางการแพทย์ หรือทางการค้า(๖)ประเมินเอกสารทางวิชาการอื่นตามที่กระทรวงสาธารณสุขประกาศกำหนดหมวด๑คุณสมบัติมาตรฐาน หน้าที่ ความรับผิดชอบ และเงื่อนไขการดำเนินงานของผู้เชี่ยวชาญ ส่วนที่๑คุณสมบัติของผู้เชี่ยวชาญ ข้อ ๔ ผู้เชี่ยวชาญต้องมีคุณสมบัติ ดังต่อไปนี้(๑)มีคุณสมบัติอย่างหนึ่งอย่างใด ดังนี้(ก)เป็นนักวิชาการหรือผู้เชี่ยวชาญในองค์กรผู้เชี่ยวชาญ หน่วยงานของรัฐหรือองค์กรเอกชน(ข)เป็นนักวิชาการหรือผู้เชี่ยวชาญที่ได้รับการยอมรับในระดับชาติหรือนานาชาติ(ค)เคยได้รับการแต่งตั้งเป็นผู้ทรงคุณวุฒิในคณะกรรมการอาหาร(ง)เคยได้รับการแต่งตั้งเป็นอนุกรรมการตามคำสั่งคณะกรรมการอาหาร(จ)เคยได้รับการแต่งตั้งเป็นผู้เชี่ยวชาญในคณะอนุกรรมการด้านอาหารตามคำสั่งคณะกรรมการอาหาร(ฉ)เคยเป็นผู้ที่สำนักงานขอความเห็นทางวิชาการเพื่อประกอบการพิจารณาอนุญาตด้านอาหาร(๒)เป็นผู้ที่สำเร็จการศึกษาระดับปริญญาตรีมาแล้วมากกว่า ๑๐ ปี หรือปริญญาโทมากกว่า ๕ปี หรือปริญญาเอกมากกว่า ๓ ปี ในสาขาวิชาชีพต่าง ๆ เช่น สาขาวิทยาศาสตร์การอาหารเทคโนโลยีการอาหารเกษตรศาสตร์ อุตสาหกรรมเกษตร เทคโนโลยีอุตสาหกรรมเกษตร พัฒนาและวิจัยผลิตภัณฑ์สุขาภิบาลอาหาร วิทยาศาสตร์ชีวภาพ เทคโนโลยีชีวภาพ วิศวกรรมศาสตร์ด้านอาหารเกษตรศาสตร์ประมง ปศุสัตว์ จุลชีววิทยา โภชนาการ ชีวเคมี เคมี แพทยศาสตร์ สาธารณสุขศาสตร์ เภสัชศาสตร์พยาบาลศาสตร์ พิษวิทยา ระบาดวิทยา สัตวแพทยศาสตร์ วัสดุศาสตร์และเทคโนโลยี วิทยาศาสตร์พอลิเมอร์ปิโตรเคมีบรรจุภัณฑ์เทคโนโลยีการบรรจุ การตรวจวิเคราะห์อาหาร การตรวจวิเคราะห์ภาชนะบรรจุหรือสาขาอื่นที่เกี่ยวข้องตามที่สำนักงานให้ความเห็นชอบเป็นกรณีไป(๓)มีความรู้ ความเชี่ยวชาญ ความชำนาญ ในสาขาที่ขอขึ้นบัญชีโดยมีประสบการณ์ทำงานในสาขาที่ขอขึ้นบัญชีเป็นระยะเวลาไม่น้อยกว่ากึ่งหนึ่งของระยะเวลาที่สำเร็จการศึกษามาแล้วในแต่ละระดับการศึกษาข้างต้นหรือมีผลงานศึกษาวิจัยหรือผลงานวิชาการที่ได้รับการตีพิมพ์ในวารสารวิชาการไทยหรือวารสารวิชาการระดับนานาชาติที่มีระบบการประเมินบทความโดยกองบรรณาธิการหรือผู้ทรงคุณวุฒิภายนอกหรือวารสารที่มีชื่ออยู่ในฐานข้อมูลของศูนย์ดัชนีการอ้างอิงวารสารไทยในสาขาที่ขอขึ้นบัญชีอย่างน้อย ๓ เรื่องต่อสาขาส่วนที่๒มาตรฐานหน้าที่ ความรับผิดชอบ และเงื่อนไขการดำเนินงานของผู้เชี่ยวชาญ ข้อ ๕ ผู้เชี่ยวชาญต้องมีมาตรฐาน หน้าที่ความรับผิดชอบ และเงื่อนไขการดำเนินงาน ดังนี้(๑)พิจารณา ตรวจสอบ ประเมินเอกสารวิชาการตามหลักวิชาการ บนพื้นฐานข้อมูลและหลักฐานทางวิทยาศาสตร์(๒)ปฏิบัติตามหลักเกณฑ์ วิธีการ และเงื่อนไขในการประเมินเอกสารวิชาการ ตามที่เลขาธิการประกาศกำหนด(๓)จัดทำรายงานผลการประเมินเอกสารวิชาการ และส่งมอบให้สำนักงานภายในระยะเวลาที่กำหนด(๔)มีความเป็นกลางและไม่มีส่วนได้ส่วนเสีย ทั้งโดยทางตรงหรือทางอ้อม หรือมีความสัมพันธ์กับองค์กรหน่วยงาน หรือบริษัทในเรื่องที่พิจารณา(๕)แสดงความไม่มีส่วนได้ส่วนเสียหรือความเกี่ยวข้องกับผู้ยื่นคำขอประเมินเอกสารวิชาการทุกครั้งที่ทำการประเมินทั้งนี้ หากผู้เชี่ยวชาญเคยทำหน้าที่หรือเป็นที่ปรึกษา หรือให้บริการทางวิชาการแก่ผู้ยื่นคำขอประเมินเอกสารวิชาการผู้เชี่ยวชาญต้องไม่ประเมินเอกสารวิชาการของผู้ยื่นคำขอประเมินรายนั้น และแจ้งสำนักงานทราบพร้อมทั้งส่งเอกสารวิชาการและเอกสารที่เกี่ยวข้องกับการประเมินทั้งหมดคืนให้สำนักงาน(๖)รักษาความลับของข้อมูลที่ได้รับ และลงนามเพื่อแสดงเจตจานงในการรักษาความลับและต้องไม่เปิดเผยข้อมูลที่เกี่ยวข้องกับการประเมินเอกสารวิชาการให้แก่บุคคลที่สามหมวด๒คุณสมบัติมาตรฐาน หน้าที่ ความรับผิดชอบ และเงื่อนไขการดำเนินงานขององค์กรผู้เชี่ยวชาญหน่วยงานของรัฐ หรือองค์กรเอกชน ส่วนที่๑คุณสมบัติขององค์กรผู้เชี่ยวชาญหน่วยงานของรัฐ หรือองค์กรเอกชน ข้อ ๖ องค์กรผู้เชี่ยวชาญ หน่วยงานของรัฐหรือองค์กรเอกชน ต้องมีคุณสมบัติ ดังต่อไปนี้(๑)มีการจัดตั้งหน่วยงานอย่างถูกต้องตามกฎหมาย(๒)มีการกำหนดนโยบาย และมีการบริหารการจัดการตามหลักธรรมภิบาล(๓)มีฝ่ายบริหารจัดการเพื่ออำนวยความสะดวกในการประสานงานระหว่างผู้เชี่ยวชาญในสังกัดเพื่อรวบรวมข้อคิดเห็นและจัดทำเป็นรายงานผลการประเมินเอกสารวิชาการรวม ถึงการประสานงานกับสำนักงาน(๔)มีนักวิชาการในสังกัด หรือมีเครือข่ายนักวิชาการในสังกัด ที่มีความรู้ความเชี่ยวชาญความชำนาญ และประสบการณ์ตามความเชี่ยวชาญในสาขาวิชาต่าง ๆที่ขอขึ้นบัญชีเพื่อทำหน้าที่เป็นผู้ตรวจสอบ หรือประเมินเอกสารวิชาการ(๕)นักวิชาการในสังกัด ต้องมีวุฒิการศึกษา ความรู้ ความเชี่ยวชาญ ความชำนาญหรือประสบการณ์ตามข้อ๔ (๒) และข้อ ๔ (๓)ส่วนที่๒มาตรฐานหน้าที่ ความรับผิดชอบ และเงื่อนไขการดำเนินงานขององค์กรผู้เชี่ยวชาญหน่วยงานของรัฐ หรือองค์กรเอกชน ข้อ ๗ องค์กรผู้เชี่ยวชาญ หน่วยงานของรัฐหรือองค์กรเอกชน ต้องมีมาตรฐานหน้าที่ความรับผิดชอบ และเงื่อนไขการดำเนินงานดังนี้(๑)ให้ถือว่าความเห็นในการประเมินเอกสารวิชาการของนักวิชาการในสังกัดเป็นความเห็นขององค์กรหรือหน่วยงานนั้น(๒)ต้องรับผิดชอบต่อผลการประเมินเอกสารวิชาการของบุคลากรในสังกัด(๓)จัดทำบัญชีรายชื่อผู้เชี่ยวชาญสาขาต่าง ๆ ที่อยู่ในสังกัดที่ทำหน้าที่เป็นผู้เชี่ยวชาญหรือคณะผู้เชี่ยวชาญเพื่อประเมินเอกสารวิชาการ(๔)ประสานและกำหนดผู้เชี่ยวชาญหรือคณะผู้เชี่ยวชาญภายในสังกัด เพื่อประเมินเอกสารวิชาการรวบรวมข้อคิดเห็น และจัดทำรายงานผลการประเมินเอกสารวิชาการส่งมอบให้สำนักงานภายในระยะเวลาที่กำหนดรวมทั้งประสานงานกับสำนักงานในกรณีที่มีข้อสงสัยหรือปัญหาเกี่ยวกับการประเมินเอกสาร(๕)ปฏิบัติตามหลักเกณฑ์ วิธีการ และเงื่อนไขการประเมินเอกสารวิชาการตามที่เลขาธิการประกาศกำหนด(๖)มีความเป็นกลางไม่มีส่วนได้ส่วนเสีย หรือมีความสัมพันธ์ ทั้งโดยทางตรงหรือทางอ้อมกับองค์กรหน่วยงาน หรือบริษัทในเรื่องที่พิจารณา(๗)แสดงความไม่มีส่วนได้ส่วนเสียหรือความเกี่ยวข้องกับผู้ยื่นคำขอประเมินเอกสารวิชาการทุกครั้งที่ทำการประเมินทั้งนี้ หากผู้เชี่ยวชาญเคยทำหน้าที่หรือเป็นที่ปรึกษา หรือให้บริการแก่ผู้ยื่นคำขอประเมินเอกสารวิชาการองค์กรผู้เชี่ยวชาญ หน่วยงานของรัฐ หรือองค์กรเอกชน ต้องไม่ประเมินเอกสารวิชาการของผู้ยื่นคำขอประเมินรายนั้นและแจ้งให้สำนักงานทราบพร้อมทั้งส่งเอกสารวิชาการและเอกสารที่เกี่ยวข้องกับการประเมินทั้งหมดคืนให้สำนักงาน(๘)รักษาความลับของข้อมูลที่ได้รับ และให้ผู้เชี่ยวชาญหรือคณะผู้เชี่ยวชาญภายในสังกัดลงนามเพื่อแสดงเจตจำนงในการรักษาความลับและต้องไม่เปิดเผยข้อมูลที่เกี่ยวข้องกับการประเมินเอกสารวิชาการให้แก่บุคคลที่สาม(๙)จัดให้มีหลักฐานที่แสดงให้เห็นว่ามีระบบคุณภาพในการกำกับดูแลการบริหารจัดการองค์กรหมวด๓การขึ้นบัญชีการแก้ไขเปลี่ยนแปลง การยกเลิก การเพิกถอนการขึ้นบัญชี ส่วนที่๑การขึ้นบัญชี ข้อ ๘ ผู้เชี่ยวชาญ องค์กรผู้เชี่ยวชาญหน่วยงานของรัฐ หรือองค์กรเอกชน ที่ประสงค์จะขอขึ้นบัญชีกับสำนักงานให้ยื่นคำขอตามแบบที่เลขาธิการประกาศกำหนดข้อ ๙ ให้เลขาธิการประกาศการขึ้นบัญชีผู้เชี่ยวชาญองค์กรผู้เชี่ยวชาญ หน่วยงานของรัฐหรือองค์กรเอกชน เพื่อทำหน้าที่ในการประเมินเอกสารทางวิชาการมาประกอบกระบวนการพิจารณาอนุญาตอาหารเมื่อปรากฎว่าผู้ยื่นคำขอมีคุณสมบัติ มาตรฐาน หน้าที่ ความรับผิดชอบ และเงื่อนไขการดำเนินงานตามหมวด๑ หรือหมวด ๒ แล้วแต่กรณีบัญชีผู้เชี่ยวชาญองค์กรผู้เชี่ยวชาญ หน่วยงานของรัฐ หรือองค์กรเอกชน ตามวรรคหนึ่งให้ใช้ได้ถึงวันที่๓๑ ธันวาคมของปีที่ห้านับแต่วันที่ได้รับการขึ้นบัญชีไว้หากประสงค์จะขึ้นบัญชีดังกล่าวใหม่ให้ยื่นคำขอขึ้นบัญชีภายในเก้าสิบวันก่อนวันสิ้นอายุเมื่อได้ยื่นคำขอดังกล่าวแล้วให้ถือว่าบัญชีดังกล่าวยังใช้ต่อไปได้จนกว่าเลขาธิการจะไม่ขึ้นบัญชีส่วนที่๒การแก้ไขเปลี่ยนแปลง ข้อ ๑๐ผู้เชี่ยวชาญ องค์กรผู้เชี่ยวชาญหน่วยงานของรัฐ หรือองค์กรเอกชน ที่ประสงค์จะขอแก้ไขเปลี่ยนแปลงข้อมูลที่ได้ขึ้นบัญชีไว้หรือการแก้ไขเปลี่ยนแปลงสาขาความเชี่ยวชาญให้ยื่นคำขอการแก้ไขเปลี่ยนแปลงข้อมูลที่ขึ้นบัญชีตามแบบที่เลขาธิการประกาศกำหนดตามแต่กรณีให้เลขาธิการประกาศการขึ้นบัญชีผู้เชี่ยวชาญองค์กรผู้เชี่ยวชาญ หน่วยงานของรัฐหรือองค์กรเอกชน ตามวรรคหนึ่งเมื่อปรากฎว่าผู้ยื่นคำขอมีคุณสมบัติ มาตรฐาน หน้าที่ความรับผิดชอบและเงื่อนไขการดำเนินงานตามหมวด ๑ หรือหมวด ๒ แล้วแต่กรณีข้อ ๑๑ให้เลขาธิการมีอำนาจแก้ไขรายละเอียดการขึ้นบัญชีในกรณีตรวจพบว่าสาขาไม่ตรงตามที่ได้รับการขึ้นบัญชีไว้ เช่นกรณีผู้เชี่ยวชาญในองค์กรหรือหน่วยงานมีการโยกย้ายหรือลาออกจากองค์กรหรือหน่วยงานหรือคุณวุฒิหรือสาขาความเชี่ยวชาญมีการเปลี่ยนแปลงทั้งนี้ให้เลขาธิการประกาศการขึ้นบัญชีผู้เชี่ยวชาญ องค์กรผู้เชี่ยวชาญ หน่วยงานของรัฐหรือองค์กรเอกชนที่มีการแก้ไขเปลี่ยนแปลงตามวรรคหนึ่งด้วยส่วนที่๓การยกเลิก ข้อ ๑๒ผู้เชี่ยวชาญ องค์กรผู้เชี่ยวชาญ หน่วยงานของรัฐ หรือองค์กรเอกชน ที่ประสงค์จะขอยกเลิกการขึ้นบัญชีเป็นผู้เชี่ยวชาญองค์กรผู้เชี่ยวชาญ หน่วยงานของรัฐ หรือองค์กรเอกชนให้มีหนังสือแจ้งให้สำนักงานทราบล่วงหน้าไม่น้อยกว่าสี่สิบห้าวันทั้งนี้ต้องจัดทำรายงานผลการประเมินเอกสารทางวิชาการให้แล้วเสร็จ และส่งมอบให้สำนักงานก่อนวันที่มีผลเป็นการยกเลิกการขึ้นบัญชีตามวรรคหนึ่งเป็นระยะเวลาไม่น้อยกว่าสิบห้าวันข้อ ๑๓ให้เลขาธิการประกาศการยกเลิกการขึ้นบัญชีผู้เชี่ยวชาญองค์กรผู้เชี่ยวชาญหน่วยงานของรัฐ หรือองค์กรเอกชนด้วย ทั้งนี้ ผลของการยกเลิกการขึ้นบัญชีจะไม่มีผลกระทบต่อการกระทำใดๆ ที่ได้ดำเนินการไปแล้วที่ถูกต้องตามหลักวิชาการ ทั้งนี้ ให้อยู่ในการพิจารณาของสำนักงานส่วนที่๔การเพิกถอน ข้อ ๑๔ให้เลขาธิการมีอำนาจเพิกถอนการขึ้นบัญชีดังนี้(๑)ขาดคุณสมบัติตามข้อ ๔ หรือข้อ ๖ หรือไม่ปฏิบัติตามหน้าที่ ความรับผิดชอบและเงื่อนไขการดำเนินงานตามข้อ๕ หรือข้อ ๗(๒)จงใจยื่นเอกสารอันเป็นเท็จ ซึ่งเอกสารอันเป็นเท็จดังกล่าวนั้นมีส่วนสำคัญที่สำนักงานใช้ในการพิจารณารับขึ้นบัญชีความเชี่ยวชาญแล้วแต่กรณี(๓)องค์กรผู้เชี่ยวชาญ หน่วยงานของรัฐ หรือองค์กรเอกชน ที่เลิก ถูกยกเลิกหรือถูกยุบหน่วยงานหรือองค์กรข้อ ๑๕ให้เลขาธิการประกาศการเพิกถอนการขึ้นบัญชีผู้เชี่ยวชาญองค์กรผู้เชี่ยวชาญหน่วยงานของรัฐ หรือองค์กรเอกชนด้วย ทั้งนี้ผลของการเพิกถอนการขึ้นบัญชีจะไม่มีผลกระทบต่อการกระทำใด ๆ ที่ผู้เชี่ยวชาญองค์กรผู้เชี่ยวชาญ หน่วยงานของรัฐ หรือองค์กรเอกชน ได้ดำเนินการไปแล้วที่ถูกต้องตามหลักวิชาการทั้งนี้ ให้อยู่ในการพิจารณาของสำนักงานข้อ ๑๖ผู้เชี่ยวชาญ องค์กรผู้เชี่ยวชาญหน่วยงานของรัฐ หรือองค์กรเอกชน ที่ถูกเพิกถอนออกจากการขึ้นบัญชีตามข้อ ๑๔ (๑)และข้อ ๑๔ (๓) จะขอขึ้นบัญชีใหม่อีกไม่ได้ จนกว่าเวลาจะพ้นไปแล้วไม่น้อยกว่าสองปีนับแต่วันที่ถูกเพิกถอนการขึ้นบัญชี โดยต้องผ่านการตรวจประเมินคุณสมบัติและความโปร่งใส เป็นกลาง และการรักษาความลับข้อ ๑๗ผู้เชี่ยวชาญ องค์กรผู้เชี่ยวชาญหน่วยงานของรัฐ หรือองค์กรเอกชนที่ถูกเพิกถอนการขึ้นบัญชีตามข้อ ๑๔ (๒)จะขอขึ้นบัญชีใหม่อีกไม่ได้หมวด๔การอุทธรณ์ ข้อ ๑๘ผู้เชี่ยวชาญ องค์กรผู้เชี่ยวชาญหน่วยงานของรัฐ หรือองค์กรเอกชน ที่สำนักงานไม่ขึ้นบัญชีตามข้อ ๘หรือถูกเพิกถอนออกจากการขึ้นบัญชีตามข้อ๑๔ มีสิทธิอุทธรณ์ต่อเลขาธิการได้ภายในสิบห้าวันนับแต่วันที่ได้รับแจ้งคำสั่งดังกล่าวให้เลขาธิการแต่งตั้งคณะพิจารณาอุทธรณ์เพื่อทำหน้าที่พิจารณาคำอุทธรณ์เมื่อได้รับคำอุทธรณ์ตามวรรคหนึ่งให้เลขาธิการรายงานความเห็นพร้อมเหตุผลไปยังปลัดกระทรวงผู้มีอำนาจพิจารณาอุทธรณ์ภายในสามสิบวันนับแต่วันที่ได้รับอุทธรณ์ให้ปลัดกระทรวงพิจารณาให้แล้วเสร็จภายในสามสิบวันนับแต่วันที่ตนได้รับรายงานถ้ามีเหตุจำเป็นไม่อาจพิจารณาให้แล้วเสร็จภายในระยะเวลาดังกล่าวให้ปลัดกระทรวงมีหนังสือแจ้งให้ผู้อุทธรณ์ทราบก่อนครบกำหนดเวลาดังกล่าวในการนี้ ให้ขยายระยะเวลาพิจารณาอุทธรณ์ออกไปได้ไม่เกินสามสิบวันนับแต่วันที่ครบกำหนดเวลาดังกล่าวในระหว่างการอุทธรณ์เลขาธิการอาจพิจารณาให้ผู้เชี่ยวชาญ องค์กรผู้เชี่ยวชาญ หน่วยงานของรัฐหรือองค์กรเอกชนดำเนินการต่อไปได้หมวด๕ค่าใช้จ่าย ข้อ ๑๙ค่าใช้จ่ายที่เกี่ยวข้องกับการดำเนินการตามประกาศนี้ให้เป็นไปตามบัญชีแนบท้ายประกาศกระทรวงสาธารณสุขเกี่ยวกับอัตราค่าขึ้นบัญชีที่จะจัดเก็บจากผู้เชี่ยวชาญองค์กรผู้เชี่ยวชาญหน่วยงานของรัฐ หรือองค์กรเอกชนทั้งในประเทศและต่างประเทศ ที่ทำหน้าที่ในการประเมินเอกสารทางวิชาการการตรวจวิเคราะห์ การตรวจสถานประกอบการ หรือการตรวจสอบผลิตภัณฑ์อาหารหมวด๖ความจำเป็นและเพื่อประโยชน์ในการเร่งรัดกระบวนการพิจารณาอนุญาต ข้อ ๒๐ในกรณีมีความจำเป็นและเพื่อประโยชน์ในการเร่งรัดกระบวนการพิจารณาอนุญาตที่ต้องอาศัยผู้เชี่ยวชาญองค์กรผู้เชี่ยวชาญ หน่วยงานของรัฐ หรือองค์กรเอกชนทั้งในประเทศและต่างประเทศที่มีหน้าที่หรือความเชี่ยวชาญโดยเฉพาะอย่างหนึ่งอย่างใดเกี่ยวกับการประเมินเอกสารวิชาการประกอบกับหากการพิจารณาเพื่อขึ้นบัญชีตามประกาศนี้จะมีผลให้กระบวนการพิจารณาอนุญาตไม่เป็นไปตามระยะเวลาที่ระบุไว้ในคู่มือสำหรับประชาชนด้วยแล้วให้เลขาธิการมีอำนาจประกาศการขึ้นบัญชีให้ผู้เชี่ยวชาญองค์กรผู้เชี่ยวชาญ หน่วยงานของรัฐหรือองค์กรเอกชนทั้งในประเทศและต่างประเทศตามวรรคหนึ่งเป็นผู้เชี่ยวชาญ องค์กรผู้เชี่ยวชาญหน่วยงานของรัฐหรือองค์กรเอกชนตามประกาศนี้ โดยให้ยกเว้นการพิจารณาหรือดำเนินการตามประกาศนี้ได้ไม่ว่าทั้งหมดหรือบางส่วนทั้งนี้ในการประกาศการขึ้นบัญชีตามวรรคสอง ให้แจ้งเหตุผลความจำเป็น ประโยชน์ในการเร่งรัดหรือผลกระทบต่อกระบวนการพิจารณาอนุญาตรวมถึงหน้าที่หรือความเชี่ยวชาญโดยเฉพาะของผู้เชี่ยวชาญ หน่วยงานหรือองค์กรที่ขึ้นบัญชีไว้ด้วยบทเฉพาะกาล ข้อ ๒๑ให้ผู้เชี่ยวชาญ องค์กรผู้เชี่ยวชาญหน่วยงานของรัฐ หรือองค์กรเอกชน ที่ได้รับการขึ้นบัญชีไว้กับสำนักงานก่อนวันที่ประกาศนี้ใช้บังคับให้ยังคงใช้ได้ต่อไปไม่เกินห้าปีนับแต่วันที่ประกาศนี้บังคับใช้ประกาศณ วันที่ ๒๖ กันยายน พ.ศ. ๒๕๖๑ปิยะสกลสกลสัตยาทรรัฐมนตรีว่าการกระทรวงสาธารณสุขปวันวิทย์/จัดทำ๑๙มีนาคม ๒๕๖๒[๑]ราชกิจจานุเบกษา เล่ม ๑๓๕/ตอนพิเศษ ๒๙๑ ง/หน้า ๘/๑๙ พฤศจิกายน๒๕๖๑